сағындырған әндер-ай ретро әндер байқауы

**«Сағындырған әндер-ай» атты ретро ән байқауының  сценарийі.**

**Мақсаты:** Ретро әндерінің сырын сезініп, құрметтеу және де әр бірлестік, мекеме ұжымдар ішінде өтіп жатқан мәдени шараларға жауапкершілігін байқап, белсенділігін арттыру.

**1 - жүргізуші.** Армысыздар  құрметті ұстаздар. Бүгінгі байқауымызға қатысушы үміткерлер! Өткен жылдардың өлмес әндерін тыңдауға келген құрметті қауым, жақсы әнге жаны құмар ардақты ағайын!

**1 -  жүргізуші.** Алыста қалған аяулы сәттер әлеміне, өздеріңіз сағына күткен «Сағындырған әндер – ай» атты байқауымызға қош келдіңіздер!

**1 -  жүргізуші.** Жанымызға жарық, көңілімізге көрік берген  сол бір сұлу әндер тізбегі бүгін тағы қалықтап, қайтқан құстар қанатының сусылындай  жүрегімізді сәулелі мұңға, сағынышқа бөлейді.Олай болса байқауымызды бастауға рұқсат етіңіздер!

**1 -  жүргізуші**. Бүгін, халыққа ғажайып өнер сыйлаған  аға – апаларымыздың әдемі әндері бүгінгі байқауға қатысушылардың шырқауыңда қайта қалықтап, мәңгілікке сапар шегеді. Ендеше бүгінгі байқауымызды бастайық!

**1 – жүргізуші.**  
              Шалқытып бүгін ән салайық,  
                Өнерпаз өрендерге тамсанайық.  
               Әділдік пен шындықты арқа тұтқан  
               Әділқазы алқасымен танысайық.  
**1.**  Құдайберген Тортайұлы

**2.** Бекзат Габдылахатұлы

**3.** Гүлнұр Жармухановна

**1 -  жүргізуші.**    Достар! Достар! Мен сендерге қостым үн,

  Сендер барда жоқ қой менің еш мұңым.

  Достық болып оралады өзіме,

  Өздеріңе жасап жүрген достығым.

**1-кезең:**«Әуенді тап». Экранда көрсетілген ұяшықтарды таңдау арқылы әнді табасыздар

**1 -  жүргізуші.** Екінші кезең үй тапсырмасын бастайық! Бірінші болып бастайтын ...

**1 -  жүргізуші.**Рахмет баршанызға. Ал енді біздің әділ қазы алқамыз өз шешімдерін шығарғанша көңіл-күйімізді көтеріп, ретро ән орындайық!

**1 -  жүргізуші.**Осымен бүгінгі байқауымыз өзінің мәресіне жетті. Бүгінгі «Сағындырған әндер-ай»  атты ретро ән байқауына қатысушыларды марапаттау үшін әділқазы алқаларын ортаға шақырайық!













